**Vadlīnijas Erasmus+ studiju stipendiju konkursa pieteikuma sagatavošanai**

**1. Pieteikuma iesniegšana**

1.1. Pieteikums jāiesniedz tiešsaistē, LMA mājaslapā atrodamajā saitē sadaļā *Studentiem / Erasmus+ / Erasmus+ studijas* noteiktajā termiņā. Pēc noteiktā iesniegšanas termiņa un laika pieteikums netiek pieņemts.

**2. Pieteikums ietver:**

2.1. Pieteikuma anketu – tā pieejama elektroniskā veidā LMA mājas lapā. Visām anketas sadaļām jābūt pilnībā aizpildītām.

2.2. CV angļu valodā

2.2.1.CV iekļauj sekojošu informāciju par studentu – vārds, uzvārds, kontaktinformācija, iegūtā izglītība, pašreizējais studiju statuss (augstskola, nodaļa, apakšnozare un kurss, kurā studē), svešvalodu zināšanas, dalība radošās aktivitātēs.

2.3. Motivācijas vēstuli angļu valodā

2.3.1. Motivācijas vēstule jāadresē izvēlētajai ārvalstu partneraugstskolai.

2.3.2. Ja pieteikuma anketā norāda divas prioritārās augstskolas, motivācijas vēstule jāraksta un jāpievieno abām norādītajām partneraugstskolām.

2.4. Svešvalodas apliecinājumu

2.4.1. Svešvalodas apliecinājums var būt valodas kursu sertifikāta kopija, vidusskolas svešvalodas eksāmena sertifikāta kopija, LAIS izdruka ar atzīmi svešvalodā, vai citi svešvalodas prasmi apliecinoši dokumenti.

2.5. Portfolio

2.5.1. Portfolio ietilpst no 10 līdz 15 līdzšinējo studiju uzdevumu, individuālo mākslas darbu un/vai citu realizētu mākslas projektu bildes. Atbilstoši apakšnozares specifikai, portfolio var tikt iekļautas arī darbu skices vai saites uz video/audio darbiem. Katram darbam jābūt anotētam angļu valodā.

2.5.2. Anotācija ir darba nosaukums, darba radīšanas gads, tehnika, materiāli, izmēri; ja nepieciešams var tikt norādīta arī papildus informācija.

2.5.3. Portfolio jāsagatavo vienotā pdf failā līdz 10 MB.

2.5.4. Augstāk minētās portfolio prasības punktā 2.5.1. neattiecas uz Mākslas vēstures un teorijas apakšnozares studentiem. Mākslas vēstures un teorijas apakšnozares studentiem portfolio var ietvert publikāciju kopijas (izstāžu recenzijas, intervijas, preses lapas utml.) ar paskaidrojošo informāciju angļu valodā, kā arī publikāciju kopijas, kas saistāmas ar izstāžu kuratora un/vai iekārtotāja darbu, ja tāds veikts. Pieteikumā jāiekļauj īss publikāciju kopsavilkums (ne vairāk kā divas A4 formāta lapas) angļu valodā.